
Kilwa gazaxo, Swahili krimtaxo 


Kilwa gazaxo tir savsafo gazaxo idjon ice Kilwa 
ewala poke krimta ( re koe Tanzania ) koe 
Ronefa Afrika, kofeliyiso va kotafo Swahili 
krimtaxo ba pelava. Tiyir lozolonafo gazaxo ke 
Swahili arayaxo. Inafa izva kan Ugalay ke Kilwa 
zo gruper. Bat ugalay gan Joao de Barros 
portugalik koe Décadas de Asia ( dem vexala 
dem nafalik ) ba 1552 di zo dimnariyir 


lzvafa frofara 
Taneafe sane ke Kilwa sedme prostewa tiyid 
Mtakata az Mranga az tere Machinga ke 
Mrimba gazik. 


Zabdura va gazaxo is kazafa triguca 

Bak [XCeafa decemda Kilwa Kisiwani ewala gan 
Ali bin Al-Hasan dolekik zo luster. Battan ton 
kazas molt di voner. 


Taneaf lizukaf talolk tid evlon gu mon 120072 
ilana ise gan Ali al-Hasan gazik zo kizeyed. 


Bak XII[e22 decemda 
Kilwa gazaxo va 
kazara va moava van- 
burena mal kawoda ke 
Zimbabwea stujecker. 


Inaf gazik wetce lokaf 
is loneciaf nafalik bak 
1331 gan Ibn Battuta 
zo pimtar. Bat nafalik 
va tadava soe gizier- 
dayar ise giguineyer. 


IZVA IS ARAYA 


Widava va doleks ke Zambia ika indiafa roga is 
siniafa rigelaxa walziliyir. Mali 1425 prostelayafa 
mijera va gazaxo sollipayad. 


Soe bak XVleafa decemda, gazaxo re tir telo 
logijarotifo ke Zanzibar swaxiliaxo ; inaf wid dere 
tir tel losposaf is losivakaf, pimtan gu tana 
widava dem lolistafa kolna koe tamava. Irubasik 
ke krimtaxo sedme pimtara ke Ibn Battuta 
arabaf koyasik tid sinkanyan gu kulaf is 
divepatectaf burmeks is kulupon vagekiranyaf. 
Kazafa teremta ko tadava loloon kal gola dem 
uzdapa abdulakid ise va tciamaf doleks 
divtunseten van asiafa Pokefa Roneka divnarid. 


Portugalafa tolgenira ( 1500-1512 ) 
Bak 1500 Pedro Alvares Cabral portugalik va 
moneem kum drak pimtar. 


Gaspar Correa va widava ba artlapira ke 
portugalaf totuk ke Vasco de Gama pimtar. 


Kotavaf lzvugalayak [-800 — -700 : Taltefa is geefa Asia] 


Sinka is Anameda — Irubara is Vegedura — Ckane is Gandura — Yamba is Miga 


WIDAKI TICE BRIA 
Urartu gazaxo remi -IX-eafa 
decemda isu -VII varone 
Turka is koe Armena tigiyir, 
Inaf patectik va folkayenafi 
widaki tice bria al kolnayad, 
i widaki broenafi gu veyado 
is rasekot, Granaf raporaf 
rebavaxim wan lapted. 


KURMAFA ROPERA 

Kurmik ke Pokefa Lenteka va 
korik kan wayot mal ruxa giro- 
peyed, Va konaka decemoya 
akola kagrupeyed, isen kota 
va dilintyona ropesa savsutera 
deraykayar. Luxeon dimkivasik 
foliyid da akola gan lorik ik 
degrik zo nekiyid nume va 
akolesik kan diola askipeyed. 


Ivekotafa teza va 
Urartu gazafi widaki, 
Toprakkale, Turka 


Stogoyeks ke vapey icde 
dimkivasa miga, Babilim, Iraka 


KILWA GAZAKO, SWAHILI KRIMTAKO 


Medina wid tir dem rebavega rojuna gu rasek is 
rotir 12 000 irubasik. 


Ontinapafa mona dem azekos is koefa matela kene 
vwepafa nuda tigid. Anamef tawaday tir dem yona 
soporafa matela dem jontika aalafa katca isu 
ruxafa. Molt tir kotraf gu totuk. 


Kaliapon portugalik va kazara va moava is oksi is 
awolba is levetirik getud. Widava bak 1505 
taneatomon zo vilar ise bro gazaxoeem ke krimtaxo 
zo levgar. Quiloa ( portugalaf yolt ke Kilwa ) va culiek pu gazik ke 
Portugala doder. 


Dim volruptesuca is warzafa triguca ( 1512-1784 ) 
Mali 1512 arabaf erbudik va Kilwa dimnarid numen wid gin 
tutrigawemer. 


Bak 1606 bal worara ke Gaspar de Santo Bernardino alkik, widava 
ware tir dem anamefa soporafa matela ; moe ewala plebot is zaday 
is botada sokatrid isen < Ewalik va coba rotaskina me gruped > ~ in 
kalir. 


Bak 1776 gazik ke Kilwa, Hasan ibn Ibrahim ibn Yusuf, veynazbeik 
ke persik, pu Morice francik va decitoy levetirik ika vieleon 20 piastre 
talolk is 2 piastre sotre kot ayik doler. Va mordara antokar. 


Felira ke Umana gazaxo azu Zanzibar ( 1784-1886 ) az aytcura 
Bak 1784 ewala gan gazik ke Umana is Zanzibar zo kofelir. Francik 
va folk valente ewala banugale vegedud. Wid ilion zo jovler, bak 
18402 sanda. 


Mali XIX-eafa decemda widava gin tir widama. James Prior englik 
dakter da < Dum yonara widava ke krimta duvuyuna gu zaskuca is 
sanelia, ina ticu seltay is triguca is gijarotiuca tit melafokuca is 
sutuca is nartuca al belxar ». 


Yon rawaks 

ke Kilwa : 
molt, ralma, 
folk, migexa 


Nuyafa ewava male internetxo : 
https://commons.wikimedia.org 


Internetxo : Kotava : langue, litterature / ava, suteroteem 


https://kotava1837481.wordpress.com/2018/11/23/izvugalayak-800-700-taltefa-is-geefa-asia/ 


Kore inafa ota tore al tiyir axafa, 
voxen sayakafa vamoeuca al 
noveyer da va yona anlizukafa 
diliokafa sanelia di felivir, 
Alaakafa Mahabharata ezlapa va 
sanelia dem tanion indaryik koe 
Ganga krant roklanon litesir, 


INDARYAFA FELIRA 
Kaliafa laumara kesanelia 
koe bogaf krant ke Ganga 
bost tiyir nope ikatcura va 
zadaymidura lidam favera 
va azilxeka ta basaalara, 
Ava is araya ke Indarya 
sane koe kotrafa gola adre 
al vanikatcuyud, 


ir 


Naboxa ke Midas gazik, Gordion, Turka 


KOTAWASA KSUBERA 
Evlon gu -VIII-eafa decemda, naboxa ke 


Midas koe Gordion tir tana loon osafa 
banugale koe Taltefa Lenteka. Gubef 
widevyik koe dotafo ok yasafo yupxo zo 


kotawayad, oke olkon vamoe azeba ke 


Ya 


mona. Sutik anton tiyid do dul- 
kafa trocadayxa, solve sersik 
tiyid do jontika roga is aryona 
tciamaca, inde kulapafa naboxa 
ke Assur gazikya kosmayana 

koe Nimrud koe Iraka dere nedid. 


o SUTEROT 


Sulemye, aultdivpaklason ton ruelga is wiltsotceson, 
vanmiae yasa lanid, va Makar is inyone arge pu 
sulemya zideson is ontinon pulvid. Isen wetce cugafa 
nyatera, in va kunoy pezay ke ilvultes bresitol koe 
| sumefi mikaci rowir. Sin va fentapaf gael gelavad, ise 
| tavaxak dem suter | tegulason va opafa oblaka va beonafa disukera edje 
0 0 libakol debanyes moe vadiminieem  keyaksed, 
| kipegason va dempa ke Makar. 


Kota batcoba tir slika. 


Vladimir Korolenko 


— En tí eglunik ! ~ Makar bocon trakur aze davon 
djukukser. 


Mo nolda senyar. 


Fent al tueaftawer. Bocafa afida ke naelot va 
daruntese randeme anton wan daskid ; remstison va 
ontinafa vokliba ke aalxo, ton presafa afta va Makar 

Berpotam (1885) | santad. Sumupon, mal Tcalgan, bocafo kro ke biota 
am — f banliz nemon artstid. 


Abicedje, vanawalt teyer, va cugafa nouca artfir aze 
grirunkawer. Biota amlitad. Azen Makar awalker... 

Tokinde batcoba al dilizer ?In me al obrar. Gruper da gan koncoba fu zo kounir, nume fure 
ker... Voxen mecoba divnir... 


Neken in va intaf sok sonker : al awalker. Batdume me zekar, zavzar vumeltaf. Jontikedje 
batinde wan senyer, eke tere argawer. 


Orika en dur viele Makar levgon almar da nuganon zo klantar.Takaskarar, gutcfenkur. 


Vamoeon, dulkafa is aulafa klupa va gama blagad. Re nutid kinokafa gu facilaca ke darevula. 
Imkirafa pailta va mantaf gameem besayan gu nolda is zijnon sespawes sotced. Koe alpoz, 
noldolk yozdad, ton miltafa pibuca lubed. 


Vaticu keltgalza, bitejany afif koe orikafe falte va pibafa disukera rem volvunuca ke data gama 
vankabud ise sugdalad : < Wic, va bat kimtik xonukeyes !D 

Ranyese poke alto ke Makar, platison kan nuga, ayikye tigir. To Ivan guazaf gertik tir. Inaf 
trendig is berges gom kum myot is epiteem is lukastap leve nolda griawid. To katcale tir da mil 
Ivan gertik weti balemda al awalker. 


Banugale, bat Ivan tiyir gertikany. Va Makar icde ujazil meviele al olyaster, va erba ta atayera 
dace me malimaxuyur. Makar va kuba ta ailkera is mistura miv gotuyur, isen re gojon setiker da 
va itayansa dile ziliyir voxe dere dile me dodeyer. Ivan gertik me tazukorayar. Inafa antafa 
dinera tiyir : tirac dem lavajeb moe azega ! Ede Makar va erba me dadiyir, pune kle Ivan va 


KLOKARA KE MAKAR 


tirac volmiv aneyar, azen sin belcon uliyid. Kotviele gertik valev azega atitsuyur, izakarsaf, voxe 
vugviele meldayar ; kottode gilaliemeyer. Makar den in dimstayar aze va in volrodefaskis is 
poiskaf pu kurenik bulkayar. 

Gue, Ivan tiyir gertikany.Inafa xonukera tiyir virnafa, soe.Lanviele, cugtan al mallaniyid, isen ant 
gertikam tigiyir.Ve vikizamayar. Ranyayar, va keldega ardeotason vanlaniyir lize inta ontinon 
teyeyer. Va plo djuturunkayar ; voxe larde va lavajeb slikote al fixayar, pune me gumilbavaweyer 
nume ko tey lubeyer. Ba dimlanira, yastik va nimateem ke gertik anton di trasiyid. 

Ivan gertikany di zo batcepeyer, voxen larde ant nimateem zavzagiyir, pune mek selaropik va 
Makar rofraskeyer. Nimateem zo kotawayar, numen ar gertik ika Ivan gertik di zo ikarundayar. 
Nume to banmil gertik re varanyaf vamo Makar xowar ise kan nuga platir. 

— Ranyal, Makarye, — kalir, - mallanit !! 


— Tokliz fu lani ? - Makar zunenon erur. 


Larde tir awalkeyes, trakur da aulon senyeson gonotigir nume gomemallanir ise ware 
gomekraber nume koe aalxo vol laxuyeglur. Edevol, tokdume bettan konviele sokawalker ? 


— Den Toyon Lorapik lanit !! 
— Va tokcoba denon gonaskiti ? — Makar erur. 
— In va rin malyeter, — gertikam kalir, ton vanmanana puda skotcesa nope kona tsedara. 


Makar setiker da tire kaiki awalkera kottan konliz va int sokatoer aze zo somalyer. Lekeon koe 
uja va batcoba al mbi kalir. Gertikam kle over, Makar goranyar. 


Nume ranyar, tiapudason.Mibuer kire kaiki dace awalkera me zo guaular. 


Gertikam kabdueon lanir, Makar kadimeon.Sin ronton lanid, van roneka. Klupa dulkon mangid 
viele vanmiaolanid ise va keldanya tcalad. 


Makar evodanon katcalar da Ivan gertik va meka conyuta ko nolda isker. Bam in va intaf 
nugeem disuker nume milinde va meka conyuta wir ; nolda wan tir batakafa is gasitafa, dum 
ploda. 
Bata rieta va swava remfir numen in trakur da re va ikse ke artan trabiangon co rovoworar. 
Metan co sonker. Voxen gertikam va inafa birtafa trakura ape diepiler kire vanon rwoder aze 
kalir : 


— Kabis !! ( iskel !) Me grupel va coba kota milafa trakura nekir. 


— Kle, kle ! ~ Makar mevaleaf dulzer. ~ Kas va trakura mbi pou ?! Tokdume re til lieke boksaf ? 
Kre va int stival !!... 


Gertikam takabotcer ise wan lanir. 

— Kas to jontikedje artlanira tir ? — Makar erur. 

— Jontikedje, gue, — gertikam nigeson dulzer. 

— Isen, va tokcoba fu estut ? ~ Makar guyamaf gin erur. 

— Kas al vulkul da til awalkeyes ? — gertikam rwodeson kalir. - Mea godefestul meie godefulil. 


Makar vol zo keldaskir. Ape megodefestura tir donaca kase mecoba ta estura zo trasitir, voxen 
battode ware co gosenyeyer milinde moi awalkera tiyir. Voxen lanira az jontikedje ware lanira, 
estuson va mecoba, en tir volovopaca. In gire toz tiapudar. 


— Ten temel !! ~ gertikam granser. 
— Ae, ~ Makar kantan dulzer. 


Unt wan tiapugar ise nope solovuca ke bat cobasok ziadger : ayik gonolanir neke pour da 
rovoltamar. Kas mancoba ixam al zo wir ? 


In volaflicer neken va gertik wan radimlanir. Jontikedje ixam lanid. Ae Makar va vanawaltara me 
kozwir, voxen uldineson kare exuleyena soluma, kare ota ke kaiklanis ecor isu arna isu voa isu 
uzda isu azeka isu aalxo, mali varafa safta ixam lanid. Kotviele Makar rwoder, pune va orikafo 
aalxo wir, í va aalxo ilvulteso van zida lize kadimeon meftavapa dem noldarsa silukon griawid, 
krezeson ko mielak. 


Liter da loloon ticlanid.Bitej tupwertawed, tuafiawed.Loon koafid.Taelki kaku xed ke urpena bria 
awir.Cwe govodotcer. Voxen Makar is gertikam dun vebidud, aze viele mo bata ontinafa 
azentafa azekexa tere artlanid, pune tael va zida gire toz vamonir. 


Re afta dur, ae lopon dam ba mieltoza. Ape kiren tolke poke bitej re tigid. Kot bitej tid pwertaf 
dum pruve is dem mafelafa sizunta. Tael mantaf dum ludev ke moavaf miltuntap, lidam awalt 
jebed. Bat in va azeka runuarton afiar nume va bet noldolk turowinar. 


Data kelda va bata azeka umicad ; kota van roneon milu u vanmilenidad. Moe batyona kelda, 
koyasik lanis ok lakis dem amidapafe blucte keldonad. 


Mali vula Makar va okollakisik rindeper. Levgon bankrileson, vanon vulter. 
— Kel !! Vukil !! ~ gertikam iegar. 


Makar dace me gilder.Va tatarik dubieyes va dalintaf tolukaf okol weti tevda az diretandon 
xonukeyes pilkomodar. Glabaf bonol bro tceka gitalayar. Inaf krizeem va goparujod levmadayar 
lize bitejolya va data jonukafa randesa afiga vanteyayad. Nekev bata dagafa okolvultera Makar 
akoyenon nuer kane va tatarik lidrikon al lajupartlanir. Ison bantel govovukir vielu va pokon 
Makar kozwir. Makar tizon powar. 


— Den widokilik lanit !! ~ iegar. ~ Bat okol tir ke jin. Inafa ronefa oblaka tir gincakorafa !... Isen 
va rovuca ke bat ayik wil !!... In moe okol ke artan tigir solve geltraf digisik lanir, dum wipitesik. 

— Kel ! ~ tatarik vere dulzer. ~ Den widokilik volfiste di lanit. Bat okol tir ke rin, kalil ? Kle, 
dimnaril !! Man bonolaj ! Weti ikam alubda moeon laki neken in tire vol zekar... Kotbet lanisik va 
jin sokaiklanir, silukon... Batcoba tir kinokucapa tove budaf tatarik. 

In ixam toz nimatmadar, tit okol, viele gertikam ilgaelepes artlanir. Va Makar ben nuba vannarir. 
— Bonik ! ~ iegar, ~ va tokcoba fu askil ? Kas me wil da tatarik djurester ? 

— Anye va jin rester ! - Makar mamadason taspugar. — Okol tiyir okolany, delaf okol ke 
tawadayik... Weti ware tolda, va balem-sanoy rubi talolk ikaon mbi firviyi... Me, me, kiewik |... 
Ede va bonol al emoyal, pune ta atela fu balié... Luxe rin, en kaldodetel... Benje folil da meka 


mwa kev rin krulder kiren til tatarik !... 


Makar ziadger, pudamadason num anamon vancalixatason va jontiktan, kire va cug tatarik 
gikivar. Voxen gertikam va in azavzar. 


— Benje, benje, Makar ! Kle vulkul da til awalkeyes... Kas va okol olegal ?... Kas me wil da loon 
kalion dam tatarik abdulanil 2... Kas konkase remi data tanda djumel da di govokoyal ?... 


Bam Makar vangruper dume tatarik va okol batinde balte xaadar. 
— Man korikaj ! ~ trakur. 

Van tatarik rwoder. 

— Loxe, moe okol mallakil !! azen jin, berye, malyegatá. 


Tatarik va edji zideson vanludevar aze va okol nagar. Ban astolewer, frelkasa nolda levu intocka 
bimiler, voxe liedje Makar is gertik banlize zavzagid, pune tatarik vol abdulakir. 


Bantel yatkon putcer, aze gukoeson va Makar : 


— Kalickil, dogor ( nik ), kas konkase va olaxatoa co dadil ? Djuvikizapá, voxe mali balemda va 
olaxa mea dadi. 


— Vakol sotir rinaf nik, vols jin, ~ Makar zideson vidgur. ~ Benje ! In va jinaf okol dubier aze wori 
va olaxa roveberur ! Mallakil, roxonukel, vol saatá... 


Moi batyona ewa Makar gin lanir. 


Klokara ke Makar, ke Vladimir Korolenko ( 3-e2fa zika ; diza titisa koe diref otuk ) 
Klokara ke Makar, berpotam (1885) ke Vladimir Korolenko rossiaf suterotik 
Xanto : Cou Makapa, rossiavon, kalkotavayano gan Mikail Kostov, 2008. 


Dotay : Kotavaxak dem Suterot. 


Robelin banliz : https://fr.scribd.com/doc/305871177/Klokara-ke-Makar-ke-Vladimir-Korolenko 


z LINGEROPA CASPAR DAVID FRIEDRICH 


Caspar David Friedrich ( 1774-1840 ) - Germanaf lingesik 


Tis feliik ke folvaf patectoy, Caspar David Friedrich ( 1774-1840 ) tir tan 
tegisik ke germanafa pestakeva. Bat milugalik ke Goethe vakorkiron 
bliyir, dem jontika sugawalkara. Mil yambik kaaneyas va dwonuca, zo 
grupecker kire va tuwava ton warlaf is swava lum kaatoeyer. To lugoduca 
lodam listuca koe grabom ke Friedrich tir, sume geltrevaf lizor banugale 
muxan dene patectoyafa serna koe Franca lodam Engla. 


Blirizva 

Xantaf gu widavama valente Germana, Caspar Friedrich dene igeltafa 
dolekikafa yasa koblir. Nekev bata vuxiskuca, gu awalk bak velugal Zo 
ralentar, i gu awalkera ke tela ke gadikya az tela ke konak berik ( ke yasa 
dem 10 nazbeik ). Xonukera ke Johann berye tir enfolvafa kiren bantel xonukeyer miledje gu 
wizuwera koe Balta bira va Caspar giwayar. 


Albapas va zovdaropa, Friedrich bas dotaf tavesik raver, i bas tavesik djukastas va ravesik ta 
lingera koe tuwava. Voxen in koe Danmarka vofackar da di tir patectoyaf lingesik edje dene gazaf 
yambacultim wali 1794 is 1798 vayar. Va grupera va savsugal raver ise va pofa pulukafa araya 
malurlicker. 


U Jotaf lingesik tere gorar da va Dresden koirubar, i va poafa widava 
icde yamba. Friedrich jupar da kan zovdaks nelkon zo gruper. Gu 
inyon patectoy kawarzen kan gretcara zo karolar. Nekev kotcoba, 
Kiewatca gaver numen in yonviele miseper ise dace fokser. Va 
abiccoba warzer. 


Zida ke Friedrich tuaftar viele in tir barsandaf. Luxe boda ke 
Weimar tuke intyon zovdaks mbi gabler. Ba bata katecta va Goethe 
rungruper nume gan inyona ritetova icde kseva zo turestar. Dum 
germanaf ezlopik, torigir da tuwava en tir exaksara ke lore. Oxam 
banugale Friedrich toz linger. Goxe va sugawalk gire levgar, i va 
awalkera ke gadikye isu tana berikya. 


Inaf patectoy tid tcaza ke koefa is warlafa nuera. Yambik tiyir lorbaf 
ise va jontika kristevafa leca koe grabom kaatoer, vox meviele va 
ewava va lorik. Sedme in, tuwava tiyir xuta ke rotisa kakevera wal 
aye is lore. Koredik jontikviele nutid rantaf kabdue cugexuca ke tuwava gijarotion voxis dile 
wupesison anamstegesa. 


Bak 18102 sanda, Friedrich va delafa kagrupera seotar. 
Grabom gan gazik ke Preussena lanote zo lusted. Vanpir 
bewik ke Cultim ke Berlin azu Dresden. Ostik kurer. Baroy 
nazbeik doveyon koblid. Inaf grabom toz zo kaaneyad ise 
koe Rossia zo dotayed. Nekev bata towaranya, volkaluca 
va in nuvonkar. Nope keravafa litcawalta pakon vicer 
numen inafa lingesa tegira illaumar. Tevsanalubon 
awalker. [...] 


Varaf teliz tigis koe Kotava Xadola dene Wikipedia. ~ Banliz : https//avk.wikipedia.org/wiki/Caspar David Friedrich 


53 RECELA KE TOKAIDO VAWA : RECELA 6 : FUJISAWA 


Recela 6 : Fujisawa 


Recela 6 : Fujisawa tir pereafa gweta ke sposaf 
gwetak vergumveltkiraf gu 53 recela ke Tokaido 
vawa ( Tōkaidō Gojüsan-tsugi no uchi ), zovdayan 
gan Utagawa Hiroshige niponaf yambik, is taneon 
piskuyun bak 1833-1834 gan Hoeido. 


Tokaido vawa tiyir vawapa wale Edo (re Tokyo ) 
tiso kelu ke Shogun patectokilik is Kyoto gindafu 
kelu ke Nipona. Sareon gu Hiroshige, kotafa 
soluma tiyir vas mon 500 km- numen lanis 
koyasik bad mon toloya safta exuleyed. 


Hiroshige va varaf gwetak dem 53 recela ke zalor 
zovdayar. Bata gweta ( Ukiyo-e tazuk ) tir 
lumkirafa gu 37 x 25 cm- ( ton Oban breviz ). Tir 
teveafa ke enk ise va greelt koe Fujisawa kaatoer. 


Greelt ke Fujisawa 


Fujisawa wetce greelt ke Tokaido vawa bak 1601 
zo exoneyer. Fujisawa tiyir trigafa widava tuke 
tigira ke dalafa dopewa ke Ji viray ke niponafa 
buddeva. 


Gweta ke Hiroshige va wida dem za nedir. Koe 
radimazenta Yugyo-ji dopewa moe venta tigir isen 
kabdueon torii tuveli dem kelda stasa van 
Esnoshima tigir. Za gan befoltik zo tervar isen 
balemoy wiiskik nulanis van Enoshima Benten 
tumtaxo va sint kene kuksama radimelanid. 

Utagawa Hiroshige lingesik 
(1797-1858) 


Piskura : Gyosho enk, 1841-1844 gan Ezaki 


SI baku es ka 


Kantofa piskura : 1833-1834 gan Hoeido 


2 EE ia 


BR ER 


Piskura : Reisho enk, 1847-1852 gan Marusei 


Varaf teliz tigis koe Kotava Xadola dene Wikipedia. 
— Banliz https://avk.wikipedia.org/wiki/Recela_6_:_Fujisawa_(gweta) 

Montecristo ewala 
Tuwavafa fuda koe toscanafa tursia 
koswayasa va suteroteem is yamba 


Montecristo tir italiafa briafa ewalama ke 
toscanafa tursia, tigisa arte 41 km- gee Elba 
ewala is 61 km- rone Corsica. Va vunda is 
stuva al koswar ise re wan tir xo kulafo gu 
bula, lanon pomano gan tigira mefakafa gu 
domura is dace worara. 


Inaf yolt vas suteroteem tikipir, larde bata 
cuisafa ewala tiyir koswara va Alexandre 
Dumas francaf suterotik icde tan grot 


TAMAVA IS TAWAVOPA 


Mar Ligure 
“Gorgona 


Toscana 
(ITALIA) 


efollonica 


Elba , é 


Pianosa 


Corsica 
(FRANCIA) 


Montecristo 
= Giglio ` 
M Giannutri 
arnir re mo 


( Montecristo biptikye ): govitafa is amlitafa, tir kotunafa xuton gu birtafa rupa ke bat sposaf berpot. 


Tawavopa 
Ewala koe dilafa Tirreno bira ke Mediterranea bira tigir ise male Corsica ok Elba bal afta a idulbra 
zo rowir. Tir ki ke toscanafa tursia. Va ezefa tamava nope sumeuca is lae tadler. Ewala tir figafa is 
govitafa. Tazuk tir vizuaf, ton abrotce vas 4 km- kene lentugefa lya, is ronutalton mante vas 3.5 km-. 
Welmot tir vas 10 km? is krimtaf anamez tir vas 16 km-. Totara aname ewala vome soluma vas 
tanoye decitmetre zo zuker. Domega tir gurafo kiriako isen ewala anton tir wankafa elega dem 
ontine vas 645 m-. 


Ruxeem is dunoleem ke Montecristo 

Jandera koe ewala tir merictana isen worara va 
suteyena novexa stujepena gan batultik olegar. Mali 
1971 tir tuwavafo sulemxo ke vedeyaf gerd ke 
toscanafa tursia, ise tan lozolonafo remtalaxo isu 
gelbexo ke lamasi zveri. 


Garif irubasik ke bata ewala enwe tid deaxol 
koplekuyun bak taneafa boniasa rekola, is govitaf 
libol is tanoya lizukafa zamyalinda. Bato tuwxavafo 
sulemxo kan febapafa verta zo nendar enide cuisafa 
bligedruca zo guspar. 


Ruxa is aal is sulem moe ewala spon blid. Valey 


~ Montecristo zanmyala ikam miwayana, tanoy 


1) Ridaf wiks va ewala. 
2) Artlapira va ewala. 
Vansara va ewala tir mefakafa. 


salmeyafa katca ( Discoglossus sardus ), dere gru- 
pena wetce lingkirafa salma ke Tirreno tir lizukafa 
gu ewala. 


á Grupeckeno xo tid Cala Maestra vurja dem cuisafa 


bixefa piludama, is Villa Reale waba dem listafa 
bliopafa matela is tcilama ke tuwavopafa izva. 


Binka male Cala Maestra kal yozoba star, i kal 
yozoba tisa merofolino wixo firviso va kotniafa 
wirapa. 


MONTECRISTO EWALA 


Arula ke Montecristo va konak antorik darekeon 
bravayad. To bantan va ewala ton < Mons Christi > vey 
witaf yolt ailkeyed. 


Isti XVeafa decemda, sposaf Barbarossa turkaf tcordik azu 
Dragut va tucpastaxe ke Montecristo vangiyid ise va vask 
exoneyed, i va vask kiyis va vunda ke jwa preyutayana 
koe ewala. 


=% Tire trakut da Dragut tcordik va kulacapa flavayar aze ko 
lana arula ke ewala konliz palseyer. Darpe yona 
* decemda, jontiktan va kaip ke inyona zierdara lasutrasiyid 
voxen metan lajupaskiyir. To bata vunda ke preyutayana jwa va Alexandre Dumas ta sutera va 
Montecristo biptikye berpot koswayar. 


Dumas is Montecristo 

Alexandre Dumas suterotik do lane nutikye ke Napoleon Bonaparte bak 1842 va ewala 
drumlapiyir. Ve korenayar ise trakuyur da ina tiyir < tacukafa is antiafa, kofigayana gu asont is 
brimuka >. 


Drikon rotrakut inde rupa ke berpot moe bata ewala ontinafa gu 645 m- sume tadava va inafa 
swava kofiyir... To banliz Edmond Dantès gradilikye memalyon zo koflintayar. Banlize va sogzaf 
dositik tunar, i va dositik razdas va kruldera ke lana jwa koe Montecristo. Div flint lajupotcer aze 
va jwa trasir aze va semek ke Montecristo biptik luster. Batvielu inafa jaxadara rovotozuwer. 


Berpot mali anyusteaksat ke 1844 ton zika zo 
sanegayar isen kiewatca tiyir davafa is wintafa. 


Lana fuda ile raweyareva is koyutarula 
Montecristo ewala tir letaf siday, frofana gan abic 
susik. Bata tamavafa ribiega gan ayikaf iteem trenon 
me zo rokarolar, voxen dere batdume dulapera va 
ina dun vonewer : bulaf tikis gael dace sumuon zo 
rotseder. 


Siday ile boluca lize ugal ton durefa listuca al 


i : Rawaks ke savsafe San Mamiliano tucpastaxe 
nutiedeler : to Montecristo ewala. 


aan P NA 


ae, 


Domus etolam ke ewala Wiks va Cala Maestra vurja 

TELIZ LIWOMBURA 
Tula va liwa ke lana ombaliwa watson gu alto. 
Konaka gokosmana peryasafa ombaliwa. 
Kantaza : 
https://kotava1837481.wordpress.com/2018/ 
08/26/7-familles-en-kotava/ 


2° bu : Kilwa Swahili gazaxo 

2° bu : Kotavaf Izvugalayak 

42 bu : Klokara ke Makar, berpotam 
8° bu : Caspar David Friedrich, lingesik 
9e bu : Recela 6 : Fujisawa 
10 bu : Montecristo ewala 
12° bu : Liwombura 

12° bu : Kuda ke Aisopos 


FR 
scarabée 


Liost 


Kotavusa virda 


Virda kotavon sanelayana, nuyon is faston 
romalvajana is rorubiana is rotamzilina. 

Ickriluyun rokeem. PAG / DE. 

Internetxo : www.europalingua.eu/KotavusaVirda 
Bu : www.europalingua.eu/KotavusaVirda/8- 
e otuk 06-2023 


Sanegara : Teveaksat ke 2023. 8“ otuk. Liost sotir talasa beza, Jontika apta 
krulded, In va toloya wilttola sodir : bata 


| ( wiltayeem ) va lona sotadler, bana va 
Yunkeks is ewava : ewaveem abugaf gu roka ok talara sonover, Liost sotir divlujatoraf is 


nuyon rotamuzen ok rictayan gan digisik. zailtoraf, 


mical - vebra - nefta - bord - 


Taneatomon win wegidol 


Viele ayik va wegidol taneatomon wiyir, pune vudeyer nume, pedran gan ontinaltopo, 
yateyer. Voxe darpeon sonkeyer da in sotir zijnaf, pune tulaoweyer ise vanlaniyir. Azon, 
vofason da sulem somezider, in vliguyur eke fexayar ise ta jupara pu rumeik nafeyer. 


Bata kuda nedir da giltira va kivara ke mayakaca sotuvumeltar. 


Kuda ke Aisopos, -Vl'*“a decemda ( kalkotavaks gan Yurani Andergan ) 


